Tancat a casa en temps de coronavirus (17 d'abril de 2020) Sòfocles i 'Èdip Rei' | Reusdigital.cat diari de Reus. Notícies i actualitat del Camp de Tarragona\n17 d'Abril de 2020, per Jordi Martí Font\nSòfocles és un dels autors teatrals més destacats de la història del teatre grec i això, tenint en compte en quin moment històric va viure, és com dir del teatre mundial. Renovador del teatre amb aportacions bàsiques com el tercer actor, se li atribueixen 123 obres dramàtiques i va ser guanyador de tots els premis i distincions possibles (participà en 30 concursos literaris i en va guanyar 24). D'ell, només es conserven senceres set tragèdies, que són transcendentals en la història del teatre: 'Antígona', 'Èdip Rei', 'Electra', 'Àiax', 'Les traquínies', 'Filoctetes' i 'Èdip a Colonos'.\nCom a autor de tragèdies es va donar a conèixer en el món del teatre als 28 anys derrotant Èsquil en el concurs de les festes de Dionís. Èsquil era el poeta tràgic més important en aquell moment, Sòfocles el substituí l'any 468 aC i al seu torn a ell el derrotà Eurípides en el 441 aC. Sona una mica estrany aquesta competició llegida ara però era una de les principals formes de popularitat de les obres i els autors a la Grècia clàssica. La popularitat de Sòfocles la podem entendre una mica més si tenim en compte que en la seva mort, als 90 anys, l'exèrcit d'Esparta va concertar una treva en els seus atacs per tal que es poguessin celebrar els seus funerals.\nLa guerra suposà el començament de l'acabament de la dominació d'Atenes. Sòfocles visqué la gran epidèmia de pesta que l'any 430 sotraguejà Atenes i que ja coneixem pels textos que li dedicà Tucídides en la seva Història de la guerra del Peloponès. El dramaturg en donà la seva pròpia explicació, diferent de la de Tucídides, ja que Sòfocles utilitzà la plaga no per explicar la història d'Atenes o de les guerres del Peloponès sinó per desenvolupar una de les seves tragèdies més destacades, 'Èdip Rei'. "Tebes, tu ho veus com nosaltres, està passant massa tràngol, i ja no pot aixecar el cap per damunt l'onada mortal: es consum en els calzes on es formen els fruits de la terra, es consum en els ramats de bous que pasturen i en els afollats de les dones. Un déu que porta foc s'ha abatut damunt nostre i empaita la ciutat: la Pesta, el més cruel dels enemics, que buida el casal de Cadmos; i el negre Infern es va enriquint dels nostres gemecs i dels nostres sanglots".\nDavant d'aquesta plaga, tot el poble demanà al seu rei, Èdip, que intercedís davant dels déus per superar l'epidèmia de pesta que patia la ciutat. Èdip va enviar Creont, germà de la seva dona Iocasta, a consultar l'oracle per saber com havien de procedir per acabar amb l'epidèmia. I l'oracle li comunicà que la pesta no s'aturaria fins que es condemnés a mort o a l'exili l'assassí de l'anterior rei, Laios. Quan Èdip conegué la condició dels déus, assegurà públicament que trobaria l'assassí i acabaria així amb la pesta, perquè no es podia permetre més el gran patiment dels habitants de Tebes: "la ciutat es mor en aquests morts sense nombre. Mísers, els seus fills jeuen per terra, escampant la mort, sense ningú que els planyi. Esposes, i amb elles, mares de cabells blancs, totes de pertot afluixant a la riba dels altars, gemeguen, suplicant la fi de les llòbregues penes".\nPer trobar l'assassí, Èdip fa un decret que obliga qui en sàpiga res a dir-ho, alhora que maleeix qui no ho faci, i el Corifeu li proposa que li pregunti al cec Tirèsies. En fer-ho, aquest es nega a respondre res i quan rep les amenaces d'Èdip per incomplir la llei que havia dictat, li diu que és ell mateix, Èdip, el criminal a qui busca per matar-lo o portar-lo a l'exili. Efectivament, Èdip és l'assassí de Laios, però aquesta era només una part de la dolorosa realitat que s'aniria destapant, ja que no només Èdip matà Laios i ara és el marit de la seva dona Iocasta, amb qui ha tingut quatre fills, sinó que ells dos són els seus propis pares. Laios i Iocasta, abans de casar-se, acudiren a l'oracle de Delfos, que els advertí que tindrien un fill que el mataria a ell i esdevindria l'espòs d'ella. Laios, quan va néixer Èdip, intentà enfrontar-se al seu esdevenidor i ordenà que matessin el seu fill, però qui ho havia de fer va tenir compassió i el deixà lligat a un arbre però viu. Allà se'l trobà Forbas, que el donà a Pòlib i Mèrope, els quals l'acolliren com a fill seu.\nUn dia, un borratxo li digué que no era fill biològic dels seus pares i Èdip, davant del dubte, acudí a l'oracle, que li pronosticà el mateix que als seus pares, que mataria a ell i jauria amb ella. Èdip decidí marxar de casa dels seus pares adoptius i se n'anà cap a Fícida. De viatge, es troba un carruatge, amb qui entrà en una baralla estúpida durant la qual es produí la mort de Laios a mans d'Èdip. En arribar a Tebes, Èdip fou capaç de respondre la pregunta de l'esfinx i els ciutadans de Tebes, agraïts per haver acabat amb el malson que suposaven les preguntes de l'esfinx, que quan no se'n sabia la resposta provocaven la mort, li proposaren que esdevingués rei de la ciutat i es casés amb la reina vídua, Iocasta, la seva pròpia mare tot i que ningú no ho sabés.\nLa vida en comú d'Èdip i Iocasta va tenir com a fruit quatre fills i ella, en saber que el pare n'era el seu propi fill, se suïcidà penjant-se. Per la seva banda, Èdip s'arrancà els ulls i s'exilià de Tebes. Creont passà a ser el nou rei de Tebes i tingué amb ell la descendència d'Èdip i Iocasta: Antígona, Ismene, Etèocles i Polinices. No cal que m'allargui sobre l'altra tragèdia que el mateix Sòfocles escrigué a partir del personatge d'Antígona per entendre que l'epidèmia de pesta que assolava Tebes al començament de la tragèdia d'Èdip rei és el desencadenant de dues de les tragèdies centrals de la història del teatre grec però també del pensament i la literatura clàssica.\nEs tracta, però d'una epidèmia de pesta real? Vol l'autor explicar-nos un fet històric i té la voluntat, com Tucídides, de deixar constància d'un fet històric transcendental en la història del món grec? Doncs segurament no, tot i que sabem que Sòfocles va conèixer de primera mà com es comportava la pesta en una ciutat perquè va patir la pesta d'Atenes. Sòfocles, però, atribueix l'arriba de la pesta a Tebes a una decisió dels déus, a un càstig. Èdip l'accepta com a tal i decideix buscar el desconegut autor de la mort de Laios amb unes penes que acabarà executant contra la seva pròpia persona.\nLa seva decisió de fer fora la pesta, que ha arribat com a càstig diví, no portarà el personatge d'Èdip a dubtar en cap moment i l'exili serà el càstig que ell mateix demanarà a Creont perquè el pacte amb els déus per fer fora la pesta l'incloïa. Èdip, que nega en tot moment les evidències que tothom veu i que menysprea el que sap el cec Tirèsies, acabarà arrancant-se els ulls amb una espasa per deixar de veure els seus propis crims. I la pesta, de la qual no se'n sap res més, desapareix de Tebes perquè la pesta era, al cap i a la fi, ell i el seu destí, del qual li és impossible fugir. Tal com ell mateix es defineix, "un criminal eixit de criminals".


Losantos compara els nens de TV3 amb les joventuts hitlerianes - Notícies Comunicació - Notícies Comunicació - e-notícies\nComunicació · 18 de Setembre de 2013. 18:40h.\nLosantos compara els nens de TV3 amb les "joventuts hitlerianes"\n"A Europa no s'havia vist una utilització tan totalitària i repugnant dels nens des de Hitler i Stalin"\nEl periodista Federico Jiménez Losantos ha assenyalat que els nens que van sortir al reportatge de L'Info K, el canal infantil de TV3, estan "ja disposats per ser joventuts hitlerianes".\n"Davant la utilització dels nens en una cadena que predica l'odi a Espanya, en una televisió pública en fallida que paguem tots els espanyols, que té nassos, només Ciutadans va dir 'que actuï el fiscal'", ha remarcat durant un editorial del programa Es la mañana de Federico a Esradio.\n"I què ha dit Alfonso Alonso?" -el portaveu del PP al Congrés-. "Ha dit una frase tremenda, jo tremolo en repetir-la ", ha seguit Losantos". Davant la vista d'aquests nens ja disposats per ser joventuts hitlerianes, ha dit 'que no es repeteixi'", ha reblat.\nAbans, el director de l'espai radiofònic havia dit que "a Europa no s'ha vist una utilització tan totalitària i repugnant dels nens des de Hitler i Stalin".\nTambé que a la cadena humana van anar "nens guixats com mones de colors per predicar l'odi a Espanya dient una quantitat de bajanades i de mentides que farien posar vermell a un brigadier dels d'abans". "Nens manipulats, el cervell dels quals ha estat rentat, però amb compte, fins al fons", ha insistit.\nEscolteu l'àudio (Esradio)\nUn premi Príncep d'Astúries parla de "bombardejar" Catalunya\nIntereconomía s'encarregarà "de fer complir la llei de banderes"\n#60 BEJOTA, bcn, 22/09/2013 - 15:59\nEl ministro francés da la espalda al separatismo.\nManuel Valls, nacido en Barcelona, ha destacado la importancia en su vida de Madrid, que acogió a su padre y lo reconoció como pintor\n#59 angel, au va a dormir., 21/09/2013 - 00:40\nAnónim compara els nens españoles amb les "joventuts franquistas" Francoderico com vosaltres sou amics d'Hitler\n#58 BEJOTA, BCN, 19/09/2013 - 19:13\nLOSANTOS, TÉ TOTA LA RAÓ DEL MÓN.\n#57 Pepfort, Tarragona, 19/09/2013 - 18:21\nQuanta raó te, ara només deixaré escoltar als meus fills la seva emisora de ràdio, segur que creixaràn amb bons pensaments, sense odiar ningú, tolerants, oberts de ment etc... També crec que amb els adjectius que utilitza encara es queda curt, segur que hi han insults pitjors, es que es un tou!!!\n#56 JoanMarti, Abrera, 19/09/2013 - 14:41\nIgual igual que els de la OJE, fins i tot, potser mes


Els 15 menors més multireincidents de Girona acumulen 128 detencions - Diari de Girona\nEls 15 menors més multireincidents de Girona acumulen 128 detencions\nNomés durant els tres primers mesos d'aquest any, els Mossos d'Esquadra han arrestat un 14% més de joves que delinquien a la demarcació. La majoria dels menors tenen 17 anys i s'han especialitzat a cometre robatoris amb força als habitatges\nxavier pi/acn 05.05.2017 | 07:09\nOperatiu que va acabar amb un vigilant apunyalat i un menor detingut. Arxiu.\nEls 15 menors multireincidents més actius de les comarques gironines acumulen fins a 128 detencions. La majoria d'aquests joves tenen 17 anys, més de la meitat tenen la nacionalitat i s'han especialitzat a cometre robatoris amb força a habitatges. El cap de la Regió Policial de Girona, el comissari Josep Milan, admet que estan preocupats per «l'elevada intensitat» amb què actuen, perquè incrementen les estadístiques de delinqüència. Per treure'ls de circulació, l'única opció que té la policia és fer-los un seguiment i portar-los reiteradament davant la justícia. A la demarcació, la delinqüència juvenil continua a l'alça. L'any passat les detencions de menors van augmentar un 9% i aquest 2017, només des del gener i fins al març, la policia ja ha arrestat 111 menors, un 14,47% més en comparació amb el mateix període de l'any passat.\nActuen de manera «frenètica», precisa el comissari, cometent un robatori rere l'altre i cada vegada són més joves. A les comarques gironines, els lladres multireincidents més actius es troben a la franja d'edat que va dels 17 als 22 anys. Si es posa la lupa damunt aquells que encara no han complert la majoria d'edat, les detencions que acumulen els menors més actius no deixen lloc per al dubte. De fet, tot i que els 15 menors multireincidents que encapçalen els fitxers policials arrosseguen 128 detencions, el comissari subratlla que si només s'agafen els set primers de la llista negra, acumulen –entre tots ells– fins a 87 dels 128 arrestos.\n«Aquesta multireincidència ens preocupa, perquè fa que se'ns disparin els delictes contra el patrimoni i això incrementa la sensació d'inseguretat», posa de manifest el cap de la Regió Policial de Girona. Dins aquesta bossa de menors que delinqueixen dia sí dia també no hi ha un perfil marcat, però els Mossos d'Esquadra han identificat alguns trets que comparteixen. Per exemple, que més de la meitat (en concret nou) tenen la nacionalitat, malgrat que sis d'ells l'han aconseguida a posteriori perquè són nascuts a l'estranger. O que, en el cas dels que estan interns en centres d'acollida, aquesta mesura no els suposa cap impediment per continuar delinquint, ja que ho fan aprofitant les sortides o els permisos.\nAquests menors multireincidents s'han especialitzat, sobretot, per cometre un determinat il·lícit: els robatoris amb força a domicilis. Dins aquest «top ten» dels més prolífics, n'hi ha un que ja acumula fins a 28 detencions (totes per aquest delicte). El cap de la Regió Policial admet que, ara per ara, per treure'ls de circulació, l'única opció que té la policia és fer-los un seguiment de prop. Ara bé, Milan també remarca que «cada vegada ho tenen més difícil» per collar-los, perquè els multireincidents, siguin menors o no, «n'aprenen de cada delicte que cometen» i eviten deixar rastres (per exemple, empremtes dactilars o vigilant que no hi hagi cap càmera que els filmi).\nPer això, davant aquesta situació, el comissari insta la justícia a moure fitxa i a endurir les penes. «Cal fer una reflexió sobre si el tipus de societat que volem és aquella que viu instal·lant alarmes i reixes a casa per impedir que li entrin; si la resposta és que no, aleshores cal canviar les lleis», apunta el cap de la Regió Policial de Girona.\nEn paral·lel, però, els menors multireincidents tenen una altra realitat al darrere: una delinqüència juvenil que a les comarques gironines no ha parat de créixer. L'any passat, els Mossos van detenir a la demarcació 386 menors, un 9% més en comparació del 2015. La majoria dels arrestos, fins a un 77%, eren per delictes contra el patrimoni (robatoris en habitatges, atracaments, furts...). A aquests els segueixen els delictes contra les persones (lesions, agressions, amenaces) i contra l'ordre públic. Com també passa amb els multireincidents, la majoria dels detinguts tenen a tocar la majoria d'edat (perquè tenen entre 16 i 17 anys).\nAquest 2017, de moment, el panorama no millora. Només durant el primer trimestre, els Mossos ja han detingut 111 menors; una xifra que en comparació amb el mateix període de l'any passat suposa un increment del 14,47%. El cap de la Regió Policial precisa que és especialment significatiu el mes de març, perquè d'un any per l'altre s'han arribat a doblar les detencions (passant de les 23 del 2016 a les 51 d'aquest 2017).\nTreballar en diferents àmbits\nA l'hora de combatre la delinqüència que es comet per part dels menors, els Mossos posen el focus en diversos àmbits. «Ens preocupen aquells que no estan escolaritzats, per això participem de manera activa en les taules de conflictivitat juvenil», explica el comissari Milan. «A més, no hem d'oblidar els joves que pertanyen a les segones i terceres generacions de nouvinguts, perquè possiblement no veuen el futur massa clar i es poden trobar abocats a situacions que es converteixin en un primer graó per acabar delinquint», conclou el cap de la Regió Policial.\nLa necessitat d´abordar el problema també des de la perspectiva judicial. Comarques


Ajuntament del Masnou - Ja es poden sol·licitar els ajuts per a la quota de l'IBI\nJa es poden sol·licitar els ajuts per a la quota de l'IBI\nA partir del dilluns 11 de desembre i fins al dia 22 del mateix mes, es poden sol·licitar els ajuts sobre la quota de l'IBI per a persones amb escassa capacitat econòmica. Poden demanar-los persones que són propietàries de l’habitatge on resideixen i també persones que viuen en habitatges llogats però que paguen la quota de l’IBI repercutida als rebuts de lloguer. Els habitatges no poden superar els 60.000 euros de valor cadastral. L'ajut atorgat pot ser equivalent al 60% de la quota líquida de l'IBI, amb un import màxim per sol·licitud de 350 euros.\nEls requisits per optar als ajuts estan regulats a les bases que van ser aprovades pel Ple municipal el 20 de juliol de 2017. Les persones interessades han de presentar el formulari de sol·licitud acompanyat de la documentació relativa al compliment dels requisits a l’Oficina d’Atenció Ciutadana.\nRequisits que s'han de complir per optar als ajuts\nA la data de meritació de l’impost (1 de gener), la persona sol·licitant (i, si escau, la seva parella) ha de complir els requisits següents:\nSer propietària o llogatera del domicili habitual.\nEstar empadronada al domicili habitual.\nSer subjecte passiu de l’impost sobre béns immobles (IBI) en el padró o en el rebut de lloguer del domicili habitual segons el contracte.\nTrobar-se al corrent de les seves obligacions tributàries amb l’Ajuntament, amb la resta d’administracions i amb la Seguretat Social.\nNo tributar, ni la persona sol·licitant ni cap de les persones integrants de la unitat familiar empadronades al domicili, en concepte d’impost sobre béns immobles per cap altre immoble que no sigui l’habitatge habitual i un màxim d’una plaça d’aparcament.\nNomés es valoraran les sol·licituds de les persones que disposen d’un altre immoble quan aquest s’hagi cedit a la Borsa de Lloguer Social municipal. La persona que ha llogat l’habitatge que ha estat cedit a la Borsa de Lloguer Social municipal també pot sol·licitar l’ajut sobre la quota de l’IBI, sempre que tingui repercutit l’import de l’impost en el rebut de lloguer.\nResidir en un habitatge amb un valor cadastral inferior als 60.000 euros.\nDisposar d’uns ingressos que no superin les quanties següents:\na) Per a una persona sola empadronada al domicili: 2 vegades l’IRSC de 2015 (1.138,24 euros mensuals o 15.935,36 euros anuals).\nb) Per a dues persones empadronades al domicili: 2,5 vegades l’IRSC de 2015 (1.422,80 euros mensuals o 19.919,20 euros anuals).\nc) Per a tres persones o més empadronades al domicili: 3 vegades l’IRSC de 2015 (1.707,36 euros mensuals o 23.903,04 euros anuals).\nd) Per a una família en què resideixi una persona que acrediti una disminució amb certificat emès per l’ICASS o per a una família monoparental: 2,5 vegades l’IRSC de 2015 (1.422,80 euros mensuals o 19.919,20 euros anuals).\nSi la persona sol·licitant compleix dos dels requisits establerts en aquest darrer apartat, se li aplica aquell que li resulta més favorable.


El tanatori de les casernes de Sant Andreu es farà a La Maquinista\nA canvi, Mèmora rebrà la propietat d'un solar municipal proper per fer-hi les sales de vetlla i 740.000 euros, i el solar de Sant Andreu es podrà dedicar a equipaments públics\nMarc Garcia | Marta Casals Torres | divendres, 17 de juny del 2022, a les 20.45\nFinalment, a l’espai de les antigues casernes de Sant Andreu no hi haurà cap tanatori. L’Ajuntament de Barcelona ha acordat una permuta amb Serveis Funeraris Barcelona – Mèmora que permet a la funerària rebre la propietat d’un solar municipal al carrer de Potosí 1-3, al costat de La Maquinista, al barri del Bon Pastor. A canvi, la finca de les casernes serà municipal i es destinarà íntegrament a equipaments públics com han reclamat històricament els veïns.\nL’alternativa ha estat possible després de mesos de negociacions entre les dues parts. El solar de les casernes era propietat del Consorci de la Zona Franca (CZF), però el 2018 el va vendre a Mèmora. La funerària hi volia fer un tanatori privat, però el projecte va despertar un fort rebuig veïnal perquè el 2006 es va pactar amb l’Ajuntament que en aquells terrenys hi hauria equipaments públics.\nFinalment, però, Mèmora ha acordat el canvi de solar amb el consistori, que li abonarà 740.000 euros per compensar la diferència de valor entre les dues parcel·les. La tinenta d’alcalde d’Urbanisme, Janet Sanz, ha dit que es tracta d’una “compensació taxada” i ho considera “un preu just”. El canvi d’ubicació no altera els plans per als terrenys del costat de La Maquinista, on hi ha previst un altre equipament i habitatge públic.\nL’objectiu no era allunyar un tanatori sinó que la parcel·la de casernes fos per l’origen pel qual s’havia treballat.””\nL’acord entre la funerària i l’Ajuntament permet respectar la reivindicació veïnal de destinar les casernes íntegrament a equipaments públics per als barri i també que aquesta zona pugui disposar d’un tanatori proper. El director de comunicació de Mèmora, Fernando Sánchez, ha destacat que l’acord és “una solució bona per a totes les parts”. Fruit de l’acord, el consistori es compromet a culminar els tràmits urbanístics i la llicència d’obres el primer trimestre del 2023.\nEntenem que hi havia una demanda històrica per part del veïnatge d’uns altres usos i hem buscat una alternativa per instal·lar-nos a prop”\nFernando Sánchez, director de comunicació de Mèmora\nEl moviment veïnal ‘No ens robareu les Casernes’ reclama la construcció dels equipaments previstos i que es van pactar fa 15 anys amb una recollida de signatures\nVeïns reclamen habitatge per a joves a les casernes\nEl pacte entre l’Ajuntament i entitats veïnals sobre els usos dels terrenys de les antigues casernes de Sant Andreu es remunta a l’any 2006 i incloïa 2.000 habitatges i diversos equipaments. Alguns ja s’han fet, com la comissaria dels Mossos d’Esquadra, el centre sociosanitari i CUAP Casernes i l’escola de primària Eulàlia Bota. Ara, caldrà decidir quins equipaments es faran en els 6.000 m2 de sostre edificable que queden lliures gràcies a aquesta permuta.\nL’Ajuntament assegura que es decidirà de forma consensuada amb els veïns. Des de l’Associació de Veïns de Sant Andreu de Palomar, Santi Serra, es mostra satisfet de l’acord perquè es preserven els terrenys de les antigues casernes per a equipaments públics. De cara al procés participatiu que es farà amb el consistori, l’entitat veïnal aposta per fer habitatge assequible per a joves i usos culturals als baixos, com ara una biblioteca. També l’Associació de Veïns de Sant Andreu Nord-Tramuntana, destaca la importància de crear més habitatge assequible. En Camilo Ramos, membre de l’entitat, assegura que hi ha “moltes possibilitats i també moltes reivindicacions” per part dels veïns: “Ara cal crear aquest debat ciutadà per escollir els equipaments més necessaris”.\nCollboni proposa que les multes per beure alcohol al carrer passin dels 100 als 1.000 euros


El PSM afirma que el decret pel trilingüísme emmascara una agressió inadmissible contra la llengua catalana\nEl secretari general del PSM es mostra indignat per la manca de compromís del Govern de les Illes Balears amb la defensa i la promoció de la llengua catalana.\nEl PSM afirma que el decret pel trilingüísme que promou la Conselleria d’Educació emmascara una agressió inadmissible contra la llengua catalana. En aquest sentit, Gabriel Vicens, secretari general del PSM, denuncia que “amb l’excusa de promoure l’ensenyament de llengües estrangeres, un fet positiu que es pot dur a terme de moltes altres maneres, el Govern del PP vol tornar enrere la normalització lingüística de la llengua pròpia de les Illes Balears”. Segons Vicens, “el PP només cercar dificultar que el català sigui utilitzat com a llengua normal i vehicular als centres educatius de les Illes Balears”.\nEl secretari general del PSM manifesta que “és absolutament intolerable que qui té l’obligació per llei de protegir la llengua pròpia i oficial de les Illes Balears sigui qui proposi modificar o substituir el decret de mínims que tenia per objectiu que al menys un 50% de les classes s’impartissin en català amb la finalitat d’avançar en l’ús normal de la llengua catalana en tots els àmbits”.\nVicens considera que “si la Conselleria d’Educació vol fomentar el coneixement de l’anglès, cosa que és positiu, hi ha maneres més eficaces i practiques com augmentar les hores de desdoblament d’anglès, fomentar l’aprenentatge de noves tecnologies, promoure més intercanvies entre estudiants, fomentar la utilització i l’aprenentatge a través d’internet, etc”. En aquest sentit, el dirigent nacionalista afirma que “lamentablement, tot fa pensar que a la Conselleria d’Educació no li interessa en absolut fomentar les llengües estrangeres, sinó que just cerca una excusa per agredir i menysprear la llengua catalana”.\nEl secretari general del PSM es mostra indignat per la manca de compromís del Govern de les Illes Balears amb la defensa i la promoció de la llengua catalana i afirma que “el Govern de Jaume Matas s’ha caracteritzat per haver actuat en matèria educativa amb demagògia i falsedats”. En aquest sentit, Vicens recorda que “al final, la llibertat d’elecció de centre que propugnava el PP ens haura deixat com a fruit uns centres educatius més massificats, unes subvencions il·legals per mantenir aules als centres concertats i un afebliment de l’escola pública. I, de la mateixa manera, aquest decret acabarà amb un retrocés de la presència de la llengua catalana als centres educatius”.


Esports - El Sant Cugat Esport rep un dels equips més golejadors, el Vistalegre\nEl Sant Cugat Esport rep un dels equips més golejadors, el Vistalegre\nEl SantCu juga a casa per provar de trobar la reguralitat / Font: Golcat.com\nel 8/nov/14 Dani Aguilà Futbol PDF\nUn Sant Cugat Esport amb dubtes de cara a porteria espera contradir les estadístiques i superar un dels rivals més golejadors del grup 3 de Segona Catalana, el Vistalegre. El tercer classificat visita la ZEM Jaume Tubau aquest diumenge a les dotze del migdia. L'equip de Camilo Speranza arriba amb la moral reforçada després del triomf del cap de setmana passat al complicat camp del Marianao Poblet.\nEl Sant Cugat Esport de Camilo Speranza va deixar enrere una perillosa ratxa amb un triomf de prestigi, i aquest cap de setmana espera fer un nou pas cap a la regularitat que cerca per tal d'apropar-se a la zona capdavantera del grup 3 de Segona Catalana, objectiu per aquest curs. L'assignatura pendent dels vermell-i-negres segueix sent evident, la punteria de cara a porteria. Els de Sant Cugat han sumat vuit gols, el segon pitjor registre només per davant de l'altre equip santcugatenc de la categoria, el Junior.\nMalgrat el bon rendiment que s'ha tret als pocs gols anotats, amb tres victòries, el SantCu vol millorar en aquest aspecte, i un bon exemple el pot treure del seu rival d'aquesta jornada. El Vistalegre és el màxima golejador del grup juntament amb el líder, el Can Vidalet, amb 21 dianes. De fet, en els tres darrers partits els de Castelldefels han marcat més gols que els d'Speranza en tota la temporada.\nTot i la dificultat, el tècnic del Sant Cugat Esport advoca per centrar els seus esforços en veure quin SantCu pot sortir al camp, i no fixar-se tant en el rival.\nEl que té el Vistalegre és, sobretot gol. Però el que a mi em preocupa és l'expectativa de veure quin Sant Cugat Esport surt. Nosaltres treballem perquè sigui sempre la millor versió.\nL'entrenador vermell-i-negre només tindrà la baixa de Marcos Forzinetti.


Enr@onar: Les nostres intencions ens creen el destí\nENTREVISTA AMB JOE DISPENZA, BIOQUÍMIC I DOCTOR EN QUIROPRÀXIA (Publicada al Periòdic de Catalunya)\n"Les nostres intencions ens creen el destí"\nMilers de persones l'han escoltat parlar de "la ciència de canviar la ment" o la capacitat de decidir com volem que siguin els nostres dies.\n--¿Quin és el seu propòsit a la vida?-\n-El meu propòsit és ajudar la gent a canviar. Neurològicament, biològicament i genèticament, som el que pensem. I la ciència està començant a apuntar en la direcció que els nostres cossos i ments són un reflex dels nostres actes i pensaments.\n--L'anomenat "pensament positiu" està provocant frustració. La gent creu que pensant positivament les coses canviaran. I no canvien.-\n-Perquè no n'hi ha prou de pensar positivament. Cos i ment han d'anar alhora. De vegades, la gent intenta ser positiva quan en realitat se sent negativa, per això el pensament positiu no funciona. Són persones que viuen en un estat mental torbat. El seu cos no segueix la seva ment. Passen 20 anys amb una manera de pensar, infeliços, i després volen que tot canviï. L'inconscient connecta amb el cos, que se sent negatiu. Hem d'entrenar la ment i el cos perquè treballin junts. Entrenar per a la intenció positiva. Les nostres intencions creen el nostre destí.\n--El privilegi de l'ésser humà és que pot crear pensaments més reals que qualsevol cosa.-\n-Això es pot aprendre. Podem crear el futur que ara mateix tenim a la nostra ment. La realitat anirà en la direcció dels nostres pensaments. Es tracta de pensar i actuar més enllà del nostre entorn, tal com han fet els líders de la història. Si organitzem el nostre cervell perquè sigui com l'entorn actual, tot continuarà igual.\n--Vostè entrena la seva filla i ella està aprenent de pressa...-\n-Entreno els meus fills perquè es creïn la seva pròpia realitat. Fan els exercicis igual que un nen toca el piano, practicant matí, tarda i nit. Així exerciten la ment. El treball consisteix a sentir el que desitgen amb la ment i el cos, com si ja hagués succeït. No es poden aixecar sent la mateixa persona que la que s'ha assegut. La meva filla va imaginar que comprava sense límits: el que volia.\n--¿I ho va aconseguir?-\n-Sí. Va treballar mentalment en això. I un dia em va trucar per dir- me que havia aconseguit gastar en roba més de 7.000 dòlars. ¡En una sola compra! Va ser un regal del responsable de la botiga, perquè coneixia el pare de l'amiga que l'acompanyava.\n--Vostè va començar a voler canviar arran d'un fet que no té res de superficial.-\n-L'any 1985 jo practicava molts esports. I un dia que anava en bicicleta vaig xocar contra un camió. Em vaig trencar sis costelles. El metge que em va atendre em va dir que no tornaria a caminar mai més. A Califòrnia, els cirurgians em van dir que la cirurgia era l'única opció que em quedava. Vaig decidir que no m'operaria i que faria servir la meva ment perquè el meu cos millorés. I va funcionar. Vaig decidir dedicar la meva vida a estudiar la connexió entre cos i ment per aconseguir canvis.\n--¿I què li diuen els metges?-\n-He fet conferències per a doctors i m'ha sorprès la seva falta de resistència als meus arguments. Tots estan d'acord que la gent que té una bona actitud respon millor als tractaments. I els pacients que creuen en els seus doctors milloren més ràpidament. Si el pensament no tingués res a veure amb la salut del cos, no existiria l'efecte placebo. En qualsevol cas, en plena era de la informació, els models mèdics estan canviant.\n--¿Què li diu la seva mare de les seves teories?-\n-La meva mare és una persona molt pràctica i jo n'aprenc molt, d'ella. I al mateix temps representa un exemple de totes les coses que jo ensenyo, perquè ella fa canvis tota l'estona. I també és feliç de veure'm canviant constantment, perquè constata que cada canvi em produeix alegria.\n--Vostè es recolza en la ciència, en la física quàntica.-\n-Utilitzo molt la cultura científica en les meves conferències. Constantment llegeixo i estic atent als últims avanços, estudio molt. La ciència ha fet un gir en els últims 20 anys perquè la tecnologia ha canviat radicalment.\n--¿Com s'imagina Déu?-\n-L'imagino omnipotent, omnipresent. Ho sap tot. Una força invisible. Déu és la pega que ho uneix tot. Una ment col.lectiva i al mateix temps individual, que uneix des del més petit microorganisme fins a la menor partícula subatòmica. Tota la informació, totes les experiències viuen en aquesta ment. És un gran mar de potencialitats. I nosaltres podem connectar amb ell, i el podem utilitzar per dissenyar el nostre destí.\n--¿Vostè creu que hi ha vida després de la mort?-\n-La consciència segueix després que es produeixi la mort. L'energia no arriba a desaparèixer mai. La consciència mou informació, i aquesta informació és l'expressió del que tu ets. Quan el cos mor, el que anima el cos, sigui el que sigui, continua vivint.\nPublicat per Lluís Monteis a 19:06\nEtiquetes de comentaris: ciència, quiropràxia


Antonio Hidalgo: "La situació és difícil de pair" - Diari de Sabadell\nAntonio Hidalgo: "La situació és difícil de pair"\nEls tècnics López Garai i Antonio Hidalgo al Carlos Belmonte / LALIGA\nLes reaccions del tècnic Antonio Hidalgo després de la derrota davant l'Albacete (3-0)\nValoració del partit. Un duel marcat per les nombroses ocasions del Sabadell que no han trobat el camí del gol: "En aquest nivell, quan ets superior al rival, has de posar-te per davant. Sobretot a la primera part, en els primers minuts, que hem arribat amb molta claredat davant Tomeu Nadal. L'Albacete es trobava en una situació igual que la nostra, amb una mica de nervis, i que havien canviat d'entrenador".\nLa derrota més cruel de les cinc: "La vida no és justa, no hi podem fer res. Hem de veure una realitat, que és el que passa durant molts i molts minuts. No és un tema de just o injust. El marcador és el que és. Aquestes darreres setmanes havíem parlat que ens faltava una mica en l'últim terç i avui sí que ho hem fet amb ocasions. N'hem tingut de molt clares amb el Tomeu Nadal, en el minut 5. Aquesta situació és difícil de pair, però no queda una altra que continuar creient. Hem de competir molt i molt millor, si no no guanyes".\nQuè els hi passa als davanters?: "Això és com la vida: no has de parar d'insistir i creure. Hem fet moltes coses bé, com arribar a l'àrea contrària. Segur que hi ha una mica d'ansietat. Hem de continuar creient, donant suport als jugadors i exigint-los que han de competir molt i molt millor, si no serà impossible".\nSense marge per descansar. Dimecres, l'Alcorcón: "La situació és molt dura. Ens hem de recuperar psicològicament i afrontar el pròxim partit amb la màxima enteresa. També el prepararem, és clar. Vindran entrenadors bons i els has de contrarestar. Hem de ser conseqüents amb el que fem i ara per ara no ens dóna".


Avís legal - Massatges Vic\nAlejandra Valverde Parejo és la titular d'aquest portal web www.massatgesvic.cat (en endavant, el Portal). El seu domicili es troba a Plaça Verdaguer 1, 1er, 08510 Roda de Ter, Barcelona i el seu DNI és 47790488F.\nPot posar-se en contacte amb el titular del Portal a través del següent e-mail: info@massatgesvic.cat.\nEl nom de domini a través del qual s'accedeix al present Portal és titularitat de Alejandra Valverde Parejo, i per tant està prohibida la seva utilització en connexió amb continguts, productes i / o serveis que no siguin titularitat de Alejandra Valverde Parejo, ja que pot causar confusió entre els usuaris finals o fins i tot el descrèdit de Alejandra Valverde Parejo.\nEl present Avís Legal té com a objecte establir les Condicions Generals que regulen l'accés, navegació i ús de l'esmentat portal per part de tots els usuaris. Si l'usuari no està d'acord amb les mateixes, ha d'abandonar aquest lloc web de Alejandra Valverde Parejo de forma immediata.\nAlejandra Valverde Parejo es reserva el dret de modificar o actualitzar, en qualsevol moment, les presents Condicions Generals i, en general, els elements que integren el disseny i la configuració del Portal, tant en la versió en català com en altres idiomes, si les hagués. Per això, Alejandra Valverde Parejo recomana als usuaris que llegeixin detingudament les presents condicions cada vegada que accedeixin al Portal.\nTots els continguts del Portal, entenent per aquests a títol merament enunciatiu i sense que la següent enumeració sigui un numerus clausus, els textos, les fotografies, els gràfics, les imatges, les icones, la tecnologia, l'estructura de navegació, el programari, continguts audiovisuals o sonors, el disseny gràfic i els codis font, els índexs, les marques, logotips, expressions i informacions i, en general, qualsevol altra creació protegida per les normes nacionals i tractats internacionals sobre propietat intel·lectual i industrial (en endavant, les continguts) són propietat de Alejandra Valverde Parejo, o de tercers, dels quals Alejandra Valverde Parejo ha obtingut la corresponent llicència d'ús.\nL'Usuari coneix i accepta expressament que el titular no atorga cap garantia de qualsevol tipus, ja sigui expressa o implícita, sobre la fiabilitat, utilitat o exactitud de la informació publicada i / o subministrada al Portal amb relació als productes i / o serveis de Alejandra Valverde Parejo.\nL'adequació per a un objectiu o fi particular del Portal i de la informació publicada i / o subministrada amb relació als productes o serveis postvenda de Alejandra Valverde Parejo.\nQualsevol altres danys que, si s'escau puguin causar per funcionament defectuós del Portal, incloent-hi, entre d'altres, danys directes, indirectes, pèrdues o perjudicis derivats d'una reducció de beneficis, de la interrupció del negoci o pèrdua d'informació, entre d'altres.\nEls comentaris o opinions expressades pels Usuaris i / o tercers al Portal, si n'hi ha. Alejandra Valverde Parejo es reserva el dret a esborrar qualsevol comentari que puguin resultar ofensius, inadequats o denigrants. També es reserva el dret a bloquejar i impedir els futurs comentaris provinents dels autors d'aquests comentaris.\nEl Titular pot oferir al seu Portal enllaços, directament o indirectament, a recursos o pàgines web d'Internet que es troben fora del Portal. En cap cas aquests enllaços han de pressuposar que hi hagi acords amb els seus responsables, ni la recomanació de Alejandra Valverde Parejo a la contractació de productes i / o serveis que s'ofereixin.\nPer al cas que qualsevol Usuari, entitat o pàgina web desitgés establir algun tipus d'enllaç amb destinació al Portal, amb prioritat a realitzar aquest enllaç haurà d'obtenir una autorització expressa i per escrit del Titular i l'enllaç haurà de ser absolut i complet, en el sentit que es realitzi a la pàgina principal de Alejandra Valverde Parejo, abastant tota l'extensió de la pàgina principal del Portal.\nEn el cas que l'entitat que realitzés l'enllaç des de la seva pàgina web al Portal de Alejandra Valverde Parejo, també desitgés incloure a la seva pàgina web la marca, denominació, nom comercial, rètol, logotip, o qualsevol altre signe identificatiu del Titular i / o del Portal, necessités la prèvia autorització expressa i per escrit de Alejandra Valverde Parejo.


L'Ajuntament de l'Olleria gastà abans de les eleccions locals tot el pressupost per a mitjans de comunicació - VilaWeb\nL’Ajuntament de l’Olleria gastà abans de les eleccions locals tot el pressupost per a mitjans de comunicació\nL’Ajuntament de l’Olleria ha publicat al seu web la despesa efectuada aquest 2015 en mitjans de comunicació, detallant les quantitats ja executades i compromeses del total del pressupost municipal d’enguany. Aquesta publicació correspon, segons que s’explica des del consistori, a la voluntat d’ampliar la transparència de la gestió, de manera que posteriorment aniran fent-se públiques diverses partides pressupostàries a la pàgina municipal.\nEl detall de les despeses fetes públiques ara corresponents a publicitat en mitjans de comunicació, depenent directament de batlia, apugen un total de 25.313 euros a data del 13 de juny. És la data en què pren possessió el nou govern municipal, que es troba, tal com asseguren a la pàgina, que la partida pressupostària ja està completament consumida ‘i amb factures sense la consignació pressupostària corresponent’.\nSobre aquest extrem, el batle actual, Julià Engo, ha afirmat que resulta ‘molt significatiu que el govern de Gent de l’Olleria i el PP es gastaren o comprometeren tots els diners reservats del 2015 per a mitjans de comunicació en mig any, curiosament fins les eleccions, i que a més, deixaren factures per pagar. Açò ha limitat molt l’actuació posterior del nou govern’.


Un dia qualsevol, poema en motiu del dia de la dona treballadora\nEs lleva aviat, negra nit encara.\nDutxa ràpida i prepara l’esmorzar.\nEl seu company vesteix a la nena;\nmentre ella omple les carmanyoles.\nÚltim repàs als papers de la feina i bes al marit.\nDeixa la seva filla a l’escola;\nmarxa escopetejada cap a l’oficina.\nReunions, papers que s’acumulen,\nper cobrar tres quarts del sou,\ndel seu company de despatx,\nque fa la mateixa tasca.\nAprofita l’hora de dinar,\nper mirar-se els papers de la reunió,\ndesprés que s’acabi la funció\ndel seu treball remunerat.\nAvui toca assemblea veïnal,\nper fer del barri un lloc millor.\nQuan acaben, cap a la manifestació,\nper una millor educació.\nQuan ja la lluna domina el cel,\nentra a casa i fa el sopar d’avui\ni el dinar de demà\nmentre el seu company banya la petita.\nLi llegeix un conte mentre sa filla s’adorm.\nSopa i xerra la parella.\nella renta els plats i escombra la cuina,\nmentre ell s’endormisca al sofà.\nContesta els correus de la PAH,\ni organitza la trobada de cosins.\nS’ajeu al llit, després d’haver escrit\nl’acta de l’AMPA.\nEn acabar de llegir un parell de pàgines\ndel llibre que fa mesos que ha començat\nbesa el company ja adormit.\nS’acarona la panxa que augmenta dia a dia.\nAquella on hi creix la llavor del futur,\nper la qual val la pena lluitar.\nPer construir-li un nou i esperançador demà


Daniel Turbón serà professor emèrit de la UB | Real Academia Europea de Doctores\nOct 27, 2017 | Acadèmics a la societat\nDaniel Turbón, acadèmic de número de la Reial Acadèmia Europa de Doctors-Barcelona 1914 (RAED) i catedràtic d’Antropologia Física de la Universitat de Barcelona (UB), ha estat designat professor emèrit de l’àrea de Coneixement d’Antropologia Física del Departament de Biologia Evolutiva, Ecologia i Ciències Ambientals de la mateixa universitat. El nomenament com a professor emèrit s’aplica al professorat jubilat després d’una rigorosa selecció de candidats. A l’acte d’obertura del curs acadèmic 2017-2018, Turbón va rebre la medalla de la UB amb motiu de la seva jubilació després de 43 anys de servei ininterromput a la institució.\nDaniel Turbón ha impartit des de 1984 l’assignatura Evolució Humana, entre d’altres matèries. Ha estat professor convidat en diverses universitats i congressos, nacionals i internacionals. Actualment és Coordinador del Grup d’Innovació Docent de Biologia i Cultura de la Universitat de Barcelona. Com a investigador ha liderat 16 projectes, set d’ells de biologia molecular. Actualment investiga l’origen del creixement i desenvolupament humans. Ha publicat 241 treballs científics i és autor, entre d’altres, de llibres de referència com “La evolución humana” (Ariel, 2006) i “Darwin i el mono” (Sello Editorial, 2009).\nHa estat membre del Consell Permanent de la International Association for the Study of Human Paleontology de la Unesco en representació d’Espanya i secretari de la Societat Espanyola d’Antropologia Física. A més forma part de l’Associació Llatinoamericana d’Antropologia Biològica i de l’European Anthropological Association, entre d’altres societats científiques. Ha presidit el comitè organitzador de prestigioses trobades internacionals i ha estat director dels blocs “Origen y evolución de la vida” i “Origen y evolución del hombre” de la revista Investigación i Ciencia.\nPreviousEl jurista Joan Iglesias Capellas ingressa a la Reial Acadèmia\nNextGestionar bé els diners públics


Lo Blog del Coch: Gaspatxo\nPosted by Sentsovi at 12:41 AM\nJo sempre havia pensat que el gaspatxo era sopa de tomàquet, en comptes de sopa d’ all, també he sentit a dit que ha tota casa sempre ha d’ haver-hi per lo menys una cap d’ ais per espantar els possibles dimonis.\nAquesta recepta natural es molt acord amb les darreres notícies que es van publicar la setmana passada sobre la “tribu de los crudívoros”; unes cent persones que viuen a Màlaga i que una de les seves costums es la de no cuinar els aliments que ingereixen.\nDons bé, amb motiu de l’aniversari d’ un amic vam decidir practicar aquest hàbit de péixer sense cuinar els aliment i ho vam fer al Restaurant Noti, que es diu així perquè antigament era ho estaven les oficines del diari “El Noticiero”.\nAquest va ser els nostre menú: Ceviche de tonyina, Amanida de maduixes, formages i tàrtar de carn. Tot molt bo , especialment el ceviche. A destacar un vi negra (Martín Berdugo) de ½ amb un elevat grau d’ alcohol. A millorar el servei que de seguida retiren el plat. A canviar urgentment la mantega que acompanya el tàrtar que se la van oblidar ( potser el cheff considera que el seu tàrtar no s’ha de menjar amb torradetes amb mantega) però que en tot cas en un menú de 50€ per cap no correspon posar 2 terrines de plàstic de la marca “Pascual”.\nMERITXELL VILASECA GARRIGA


Vídeo Resum Assemblea General #AsSocPerla 2018-2019 – #AsSocPerla\nVídeo Resum Assemblea General #AsSocPerla 2018-2019\nDilluns vam celebrar la 6a Assemblea General de l’associació. Vam repassar l’estat actual d’#AsSocPerla i vam parlar de les noves perspectives.\nTambé vam poder gaudir d’unes paraules de l’Oriol Broggi, què ens va desvetllar alguna coseta de la pròxima temporada teatral de La Perla 29. Després vam viatjar a l’oest de la mà de l’espectacle musical Johnny&Vienna. En acabat un pica-pica fabulós al bar, on vam poder conversar distesament entre els socis.\nA continuació podeu veure un foto-resum de l’acte.\nPublicat a Notícies, PortadaPer #AsSocPerla3 comentaris\n3 pensaments sobre “Vídeo Resum Assemblea General #AsSocPerla 2018-2019”\n20/06/2019 a les 13:31\nHi vam ser ¡ i amb moltes ganes d’iniciar la proera temporada ¡¡\nMiquel Doñate ha dit:\n21/06/2019 a les 23:47\nUna estona molt agradable e interesant i un resum molt complert reflexe d’aquells moments. Felicitats\nRose Faixó ha dit:\n22/06/2019 a les 19:13\nSempre feu que ser-hi sigui un plaer! Gràcies\n← Quantes vides vivim?\nParlem del temps… →


concerts Archives - POBLENOU URBAN DISTRICT : POBLENOU URBAN DISTRICT\nEn compliment del Real Decreto-ley 13/2012, si continues navegant considerem que acceptes l'ús de cookies.\tOK\nQUÈ PASSARÀ A POBLENOU URBAN DISTRICT AL 2019?\nQuè passarà a Poblenou Urban District aquest 2019? Acabem d’estrenar l’any 2019, però han passat ja tantes coses que la ressaca d’inici d’any queda prou lluny. Però només portem deu dies d’aquest 2019 i queda molt any per endavant! T’expliquem tot el que està per venir a Poblenou Urban District, el districte cultural i creatiu de Barcelona. Concerts, exposicions, markets, fires d’art, col·laboracions solidàries… ja tens... Read More\nESTÀ PASSANT, PORTADA · Tags 2019, concerts, festival de música, música, NOVETATS, Poblenou Urban District\nLA SALA RAZZMATAZZ CELEBRA EL SEU 18è ANIVERSARI!\nLa Sala Razzmatazz… Es fa major d’edat! La sala més internacional de Barcelona, compleix divuit primaveres (que no Sounds) i ho celebra amb una programació d’escàndol. Sala de referència a escala mundial, i club de capçalera per a molts barcelonins, la Sala Razzmatazz encara els últims mesos de l’any amb ganes de fer que el seu públic gaudeixi cada dia una mica més. Amb una programació de clubbing setmanal renovada, aposta... Read More\nBREUS · Tags concerts, música, razz, razz live 18, Razzmatazz\nNIT DE ROCK A LA OVELLA NEGRA\nLa Ovella Negra aposta sempre per donar veu a la música emergent i a grups petits o menys coneguts que tenen propostes personals. A més, l’espai de Poblenou és idoni per a concerts, ja que l’ambient festiu permet gaudir de la música acompanyant-la amb begudes i menjar per llepar-se els dits. El proper divendres 28 la proposta va de rock: els barcelonins Tulipan Vodka i Omaja oferiran el seu rock en el ‘Hp Beerbust Concert’, que començarà... Read More\nBREUS · Tags concerts, música, música emergent, ovella negra, rock\nShout & Play, una nit de concerts a l’Ovella Negra\nShout & Play, una nit de concerts a l’Ovella Negra El Col·lectiu Tomorrow Music! organitza el festival Shout & Play, que pretén reunir i impulsar grups de música emergents. Aquest dissabte 7 de novembre tindrà lloc a l’Ovella Negra de Poblenou un dels primers concerts eliminatoris entre les diferents formacions, que inclou noms com ara Mimetic Theory, Banshee’s Downfall o Kuadrilla. L’Ovella Negra és coneguda per la seva... Read More\nBREUS · Tags concerts, conciertos, festival, l'ovella negra, la canya del metall, mimetic theory, shout & play\nRep les nostres novetats cada dijous al teu email, sobre el Districte d’Art i Creativitat de Barcelona. Poblenou Urban District.\nMai compartim el teu email amb ningú.\nCopyright 2019 POBLENOU URBAN DISTRICT\nPolítica de cookies ·Avís legal


RAVAL PER VIURE: Violencia i criminalitat al raval\nViolencia i criminalitat al raval\nTres homes detinguts al Raval després d'una baralla a ganivetades\nDetenidos tres hombres por una pelea con armas en el Raval\nLa Guàrdia Urbana va detenir ahir a la matinada tres homes armats amb ganivets, navalles i un revòlver que a partir de les tres de la matinada es van enredar a cops i ganivetades amb tothom que es va interposar en el seu camí al carrer de l'Arc del Teatre, al Raval. Un veí va alertar la policia municipal, que a l'acostar-se va sorprendre els tres individus, de nacionalitat dominicana, pegant a un grup de romanesos. Abans, havien fet el mateix contra un grup d'algerians que van fugir perquè la bronca no anés a més.\nEls tres detinguts estan acusats de temptativa d'homicidi, i un d'ells d'un delicte de tinença il·lícita d'armes. Duia a sobre, encara que no el va mostrar durant les baralles, un revòlver del calibre 38 que durant els pròxims dies la secció de balística dels Mossos d'Esquadra inspeccionarà per determinar si l'arma ha estat utilitzada en algun succés anterior. Als altres dos subjectes se'ls va intervenir una navalla d'onze centímetres, i un ganivet de cuina de 20.\nL'altercat no té relació amb la pertinença a cap banda urbana. «Tots tres tenien ganes de gresca, la van buscar i la van trobar», va resumir un portaveu de la policia municipal. Un dels detinguts tenia un tall lleu a la cara, i ferides lleus els contrincants que no van necessitar assistència mèdica.\nEl primer grup agredit, integrat per algerians, va preferir sortir a corre-cuita i no enfrontar-se amb els dominicans quan els van veure les formes que gastaven. Quan estaven engrescats amb els romanesos, va arribar la Guàrdia Urbana.


Acabarem com "el rosari de l'aurora" - Jaume Meneses - Blogs de l'indirecte!cat\nDivendres, 7.2.2014. 18:44 h\nAntonio Gala, Aurora, Cope, Duran lleida, Homs, Mas, Rosari\nTothom sap com acabà “el rosari de l’aurora”, a cops de creu. Avui dia resten pocs “rosaris d’aurora” i poques creus per a poder estellar al cap d’un altre, però hi han actuacions i paraules dites a la babalà –no sé si amb mala llet o sense - que poden fer més mal que un cop de creu.Em refereixo a “rosaris de l’aurora” transitats pels nostres carrers. O sigui que els cops de creu serien entre nosaltres mateixos. No podríem donar la culpa a ningú.\nDiu el portaveu Homs: "que el procés català podria acabar amb una votació dels ciutadans de tot l'estat espanyol, perquè caldria modificar la constitució"\nEn llegir aquestes paraules pensava que estava llegint una de les barrabassades que acostuma dir el botifler Pere Navarro, però no!, les ha dit el portaveu del govern de la Generalitat. ¿Sr. Homs, que practica la tàctica de "la puta i la ramoneta" com el seu company de coalició, Sr. Duran Lleida? O és que diu una cosa com a portaveu en sortir a contestar als periodistes al Palau de la Generalitat, i en diu una altra quan va a ràdios o televisions no catalanes? No ha escoltat mai aquella "cançó de l'enfadós" on la seva tornada és sempre la mateixa?: "de la constitución no se toca ni una coma", i menys, dic jo, per afavorir als catalans.\nHem de fer el referèndum i un cop hagi guanyat el "SÍ" i siguem independents, llavors negociem (?).\nProu de marejar la perdiu i vagin per feina! Que un ja té certa edat i m'agradaria veure el meu país lliure i sobirà, abans de (com deia Josep Pla) "passar avall".


El PSIB demana calma per un REB que no arriba - Diari Jornada\nEl diputat Pere Joan Pons i el senador Francesc Antich (ARXIU)\nAsseguren que les negociacions es reprendran «el més aviat possible»\nEl PSIB demana calma per un REB que no arriba\n| 28 d'ag, 2018 - 12:28\nEl PSIB-PSOE ha demanat aquest dimarts «calma i seny» al PP i a Ciutadans pel nou Règim Especial de les Illes Balears (REB). El diputat balear al Congrés Pere Joan Pons ha criticat que aquests dos partits «han fet una campanya violenta des del minut 1» contra el govern de Pedro Sánchez i ha demanat responsabilitat per poder lluitar «pels interessos dels balears».\nPons ha recriminat a PP i C's que només han fet «declaracions que intenten degradar el que s'ha estat fent durant aquests mesos» de nou govern. La pressió sobre el REB, que ja estava gairebé tancat amb el govern de Rajoy i que ara espera el vistiplau dels socialistes a Madrid, s'ha fet notar i Pons ha reclamat que no s'ataqui la ministra d'Hisenda, Maria Jesús Montero. «Mai ens vàrem dedicat atacar a Montoro, sinó a demanar la feina que s'havia de fer», ha recordat Pons.\nEn aquesta direcció, el senador i expresident balear, Francesc Antich, ha lamentat les presses de PP per l'aprovació del REB, quan el govern de Rajoy va estar «molts mesos sense fer res». Antich també ha expressat que Balears es manté exigint que arribi el més aviat possible: «No s'ha abaixat la guàrdia en aquest tema. S'està pel bon camí».


Memòria amb el poeta Joan-Pere Sunyer - Ràdio Arrels\nMemòria amb el poeta Joan-Pere Sunyer\nPublicat el Diumenge, 17 de febrer de 2019 | 08:00 h\nAl Memòria 317-318, Berenguer Ballester parla amb el Poeta Joan-Pere Sunyer:\nJoan-Pere Sunyer va néixer a l’estació de Clairà, Pirineus Orientals, el 26 d’agost de 1943. Era mestre i va passar la major part de la seva carrera al Val d’Oise. Va passar molts anys com a mestre d'escola i adjunt del batlle d'una vila prop de París. Durant aquest temps va participar en un grup de recerca i acció lingüística sobre la didàctica de la producció de textos, treballs publicats amb el títol de Former des enfants producteurs de texte, amb el Groupe de Recherche d'Écouen (Hachette, 1988).\nQuan va retornar a Catalunya Nord, l’any 1989, va impartir classes a l’Escola Jean Clerc de Prada, municipi on es va establir.\nEscriu en català des de l’any 1965, sense que res del que ha escrit fos editat fins a la publicació del llibre de poemes Auca de l’Arbre (auto publicació). No obstant això, van aparèixer alguns dels seus poemes en les revistes Sant Joan i Barres, Oc, Reduccions, Senhal, Europe i Revista de Girona.\nVa obtenir el Premi de Poesia Francesc Català, atorgat per l’Òmnium Cultural de Catalunya Nord, la Nit de Sant Jordi de l’any 1994, pel recull Instants. Ha estat guardonat, també, amb el Premi de Narració per a Infants, convocat per l’Òmnium Cultural de Catalunya Nord, per Història del petit polinen.\nHa participat en molts actes culturals (exposicions, recitals) i és l’autor del bloc APuntS i PARladureS, www.apsipars.blogspot.com, dins el qual podem gaudir de les seves reflexions i inquietuds, dels seus poemes i traduccions sobre negritud i postcolonialisme, entre moltes altres coses.\nS’interessa també per l’art del raku que combina amb la poesia, ja que estampa poemes sobre les plaques d’aquest tipus tan peculiar de ceràmica.\nJoan-Pere Sunyer va ser col·laborador de Ràdio Arrels, on durant cinc anys va dirigir el programa de poesia diària Instants Poètics, dins del programa conduït per en Berenguer Ballester. També va crear EHA, les Edicions Hertzianes Arrels.\nEHA Amb Jep Gouzy - I El Mar Alla Com El Plat Dels Déus\nEHA amb Jep Gouzy - S(a)lam Aleikum


Biblioteca de Centelles: "Literatura exposada", un portal web sobre exposicions literàries\n"Literatura exposada", un portal web sobre exposicions literàries\nJa sigui durant les vacances o en qualsevol època de l'any, potser us ve de gust visitar alguna exposició.\nLiteratura exposada, és un portal web que difon les exposicions relacionades amb la literatura catalana. Mostra tant les exposicions que es poden visitar en aquest moment com les que les entitats poden sol·licitar per a exposar-les.\nPublicat per Biblioteca "La Cooperativa" de Centelles a 10:38 a. m.\nEtiquetes de comentaris: Actualitat, Exposicions, Miscel·lània


L’allau de peticions de PCR per part dels metges referents obliga a muntar un ‘stop lab’ específic - Altaveu el diari digital d'Andorra\nL’allau de peticions de PCR per part dels metges referents obliga a muntar un ‘stop lab’ específic\nSalut preveu passar de 125 proves diàries per detectar el coronavirus a 250 alhora que espera que la setmana vinent arribin les dues màquines de Grífols\n12/05/2020 (19:44 CET)\nRealització d'una PCR. ARXIU\nL’elevat nombre d’IgM positives que estan detectant els tests d’anticossos, més del que s’esperava segons que ha reconegut el ministre de Salut, Joan Martínez Benazet, està fent que s’hagin disparat el nombre de peticions per realitzar proves PCR. Els metges referents no es volen enganxar els dits, i enmig del col·lapse notable que molts d’ells viuen, estan sol·licitant proves a mansalva. Aquest fet ha obligat a haver de destinar un ‘stop lab’ específic per a PCR.\nMartínez Benazet ha reconegut que les 229 PCR realitzades fins aquest dilluns arran dels tests efectuats s’han multiplicat per molt. Però no ha avançat cap xifra. Fonts mèdiques consultades han assegurat que són uns quants milers les PCR sol·licitades. Els dubtes que generen els tests fan que els facultatius de capçalera demanin les proves que diagnostiquen la presència (o no) del coronavirus. Mentrestant, la majoria d’ells recomanen l’aïllament. Fins a l’obtenció del resultat. El titular de Salut ha tornat a admetre el col·lapse a primària, fet que allargarà en certa forma la finalització del cribratge.\nA banda del centre intermedi (CIC) ubicat a la rampa de l’antic tanatori, a tocar de l’hospital, es disposarà un altre laboratori mòbil, en aquest cas a Andorra la Vella, per realitzar PCR. No s’ha concretat, almenys no formalment, on s’ubicarà aquest ‘stop lab’ específic de PCR. En conjunt es pretén passar, això ha dit Martínez Benazet, de les 125 proves que s’estan fent diàriament fins ara al doble: 250. Es pretén així mirar de desembussar l’embús que ara hi ha amb la sol·licitud de diagnòstics.\nLa capacitat per diagnosticar la malaltia s’hauria d’ampliar la setmana que amb l’arribada de les dues màquines que cedeix la farmacèutica Grífols. El ministre ha informat que dilluns arribaran els equips juntament amb els reactius que han de permetre positivar les mostres que s’obtinguin dels pacients. I que caldran dos o tres dies d’instal·lació.


⚡Macabre troballa: Apareix un cos sense vida en un conegut riu català\nLocalitzen un cos sense vida al riu Ter\nS'investiga si és el treballador de l'escorxador de Santa Eugènia que va ser arrossegat pel riu Gurri fa dos mesos\nper Redacció divendres, 3 de juliol 2020 - 12:55h\nEls Mossos han informat sobre la troballa aquest 3 de juliol | Catalunya Diari\nEls Mossos d'Esquadra han localitzat aquest divendres al matí el cos sense vida d'una persona surant al riu Ter, a l'alçada de la palanca dels Molins de Roda de Ter (Osona). Segons ha informat el cos policial, haurien rebut un avís al voltant de les nou del matí i encara segueixen treballant en el lloc dels fets. El cos es troba en un estat de descomposició bastant avançat, i caldrà investigar si correspon al treballador de l'escorxador de Santa Eugènia de Berga que va ser arrossegat pel riu Gurri el passat 22 d'abril quan anava a treballar.\nTrobat un cos sense vida a la palanca dels Molins #rodadeter#masiesderodapic.twitter.com/xKuXJgmPS2\n— Albert Serra (@Albert_Serra) July 3, 2020\nDues persones arrossegades per la riera en ple temporal\nLes intenses pluges que es van produir a finals del mes d'abril van deixar moltes incidències i danys importants a Osona, en especial a Vic. El passat 22 d'abril, una persona va alertar als serveis d'emergència que havia vist com la riera s'enduia un home que anava en bicicleta. Es van activar un helicòpter i les unitats aquàtiques, de subsòl, canines i de muntanya per dur a terme la recerca. Finalment van poder localitzar el cos sense vida al Camí Vell de Taradell.\nLocalitzat un cos sense vida al riu Gurri. Continuem treballant a la zona amb la resta de serveis d'emergència @emergenciescat@bomberscat i @vic_gurbanahttps://t.co/kaIWnSOXX8\nEls Mossos, els Bombers de la Generalitat, Protecció Civil i la Policia local van iniciar la recerca d'una segona persona desapareguda al mateix riu a causa del temporal. Segons van informar, la cerca es va veure interrompuda per la falta de visibilitat, i finalment va quedar suspesa fins a nous indicis.\nA la zona, es va trobar la documentació d'un treballador de 'Le Porc Gourmet', un escorxador situat a Santa Eugènia de Berga (Barcelona). Els treballs de recerca no van tenir cap resultat positiu, per la qual cosa existeix ara la possibilitat que el cos trobat avui correspongui al de l'home desaparegut a l'abril.\nAl lloc més insospitat: la troballa dels Mossos en obrir un congelador\nGirona Mossos d'Esquadra Defunció Osona


Culotte menstrual Cocoro Talla L | El Rebost\nInici / Botiga / Higiene / Higiene personal menstruació / Culotte menstrual Cocoro Talla L\nCulotte menstrual Cocoro Talla L\n32,90 € / ud\nCombina tant amb un estil elegant com esportiu, amb els elements geomètrics tan característics d’aquesta col·lecció. La goma superior MOERI, un punt elàstic, la fa còmode i molt agradable de posar i llevar.\nEn ser Plus, la zona del pont és més llarga, tant per davant com per darrere, per a un màxim confort i absorció.\nTalla L (100,5-105,5 de contorn del maluc)\nquantitat de Culotte menstrual Cocoro Talla L\nQuantitat de menstruació, flux vaginal o pèrdues: Flux abundant\nZona absorbent: 2,5 mm\nComposició: 1. Capa exterior: 80% poliamida, 20% elastans / 2. Capes intermèdies (només en el pont): fibres naturals i polièster / 3. Capa interior (només en el pont): 100% Cotó orgànic cert. GOTS / 4. Cintura: 77% poliamida, 23% elastans / No conté PUL\nCura i neteja: Ho pots fer a mà o a màquina. Renta-les del revés, usa un sabó neutre i asseca-les a l'aire.\nLes calcetes Cocoro® estan fetes amb teixits tècnics que requereixen una cura especial per a funcionar de manera òptima. Solament és necessari que recordis això: La calor les pot danyar (Renta-les a menys de 30 °C). Evita la planxa i l'assecadora. Algunes substàncies poden bloquejar el teixit tècnic intern i impedir el seu bon funcionament:\nEvita l'ús de suavitzant o lleixiu.\nEvita sabons que continguin olis naturals i sabó de Marsella.\nSigueu els primers a ressenyar “Culotte menstrual Cocoro Talla L” Cancel·la les respostes\nPinta de fusta púes gruixudes\n8,75 € / ud Afegeix\nSac tèrmic de llavors palmeres\nCalça menstrual Cocoro Talla S\n29,90 € / ud Afegeix\nCulotte menstrual Cocoro Talla S\n32,90 € / ud Afegeix


Actualitat Poders Junqueras: "I una puta merda"\nEl líder d'ERC respon irat quan li pregunten si van enganyar "prometent una independència impossible"\nPoders 18/01/2020 10:30\nEl líder d'ERC, Oriol Junqueras, s'ha mostrat contundent en una entrevista a 'El País' que l'ha entrevistat a la presó de Lledoners i que el mitjà publica aquest dissabte. Fins al punt en què Junqueras no amaga la seva indignació quan li pregunten si els polítics van enganyar els catalans "prometent una independència impossible". Irat, Junqueras respon: "I una merda. I una puta merda. Vam dir la veritat: que el procés havia de finalitzar amb la independència. Això es va impedir amb pallisses, presó, destituint governs i tancant parlaments".\nL'exvicepresident també respon preguntes sobre la via unilateral. En aquest sentit, diu que qui va imposar aquesta via va ser l'Estat negant-se a tot. "Qualsevol procés complex ha de ser necessàriament multilateral. I en aquest cas requereix de les institucions polítiques catalanes, espanyoles, europees i internacionals, de les empreses privades, i de tenir els suports suficients".\nEl màxim dirigent d'ERC aprofita l'entrevista per enviar alguns missatges als socialistes catalans: "Els partits amb qui hem negociat segueixen mostrant dosis d'inhumanitat al·lucinants: saben que som innocents i segueixen callant. Els socialistes catalans han aplaudit la presó d'innocents". Més endavant, Junqueras insisteix: "Serà un plaer creuar-me amb els socialistes catalans quan surti d'aquí i veure si aguanten les nostres mirades".


Jordi Galves: La llenga de Valtònyc - El Temps\nLa llenga de Valtònyc\nPerquè vaig estar prop de ser empresonat per escriure el que pensava que vaig acostar-me a Josep Miquel Arenas, Valtònyc. Només té vint-i-quatre anys però em parlà calmós com parlen els venerables savis de tostemps, vell profeta que rep vida i s’alimenta de les amors del cel. O el que és el mateix, que s’explica amb els antics ideals dels avis que van fer la darrera guerra, els meus, els que se suposava que eren els vostres, cloves buides, caragirats, comediants i acovardits tots, els ideals de la dignitat humana postrada, extraviada, els que un dia vau sentir a dir que existien, que bateguen i fan rodar el món. I tant que sí. I tant que hi ha un dret indefugible a la llibertat de pensar i no l’heu volgut creure, o el dret de dir públicament que no, de proclamar als quatre vents el sentit urgent de la discrepància, de la dissidència ferma que cou, que crema i il·lumina com la brasa en la llar.\nI, és clar, emprant només paraules irades que sempre seran de ràbia i que precisament per això ens trasbalsen i ens interroguen. No tindrem nits en pau mentre ens faci tanta vergonya pensar-hi. Valtònyc és un bell raper que serà empresonat tres anys i mig per escopir damunt la closca pelada dels cretins, damunt de reis i de polítics que només són temuts perquè ja no poden ser respectats. Valtònyc treballa venent fruita a Mallorca, la neteja i la pesa, es lleva d’hora com el forner, i és comunista i federal a diferència de molts que l’hem abraçat amb el cor encongit perquè el seu empresonament ens encadena amb els nostres pitjors malsons.\nL’hem abraçat perquè la seva energia moral voldríem que fos la nostra, el seu entusiasme vital el nostre, perquè sempre envejarem la dignitat existencial, principesca, la del gat del carrer que podrem matar però que mai vindrà a llepar-nos els peus, la de l’anacoreta que no trencarà el silenci i ens evita i s’allunya, la del captaire que s’aparta de la nostra ferum satisfeta i discrepa en solitud. Sí, sempre envejarem el poderós clamor del malcontent que xiscla sota el xàfec i mai no calla, tot freixura palpitant. Les cançons de Valtònyc són a la xarxa per sempre i tranquil·les aniran per la ventada com l’au dels temporals.\nEl raper no només s’encara amb reis i polítics perquè creu que cal defensar la societat dels seus enemics, també té pensat anar a la garjola sense voler escoltar els que li recomanen que fugi ben de pressa a l’estranger. Si la presó fou creada per vigilar i castigar, per agenollar i destruir la voluntat dels discrepants fins a asclar-la i amansir-la indefinidament fins a la docilitat, per escarmentar-los fins a la possessió del cos, Valtònyc creu que, ben al contrari, pot contravenir aquest destí només amb poderosa determinació, amb envejable fortalesa d’ànim individual.\nPensa com Michel Foucault que la guerra no és anterior al dret que empresona ni tampoc no s’oposa al dret que empresona. Perquè, de fet, el dret és, en realitat, una manera com una altra de fer la guerra com poden constatar tots els presos polítics d’avui i de sempre. I per aquest camí que el duu fins a la presó, per aquesta nova vivència que l’espera com una mossegada ferotge, el raper malcontent vol demostrar que el redreçament penitenciari és un absurd i una quimera cega, perquè només l’home es construeix a ell mateix des de la consciència, des de la voluntat de saber i de créixer, des de la irrenunciable naturalesa humana, feta de dignitat, de llibertat. Vaig parlar amb Valtònyc fa uns dies i he escoltat les seves cançons de protesta política sense atrevir-me a jutjar abans de saber. És la ràbia d’un jove que pensa per ell mateix, que denuncia aquesta societat satisfeta i cruel que s’imagina que és lliure i estupenda.\nA l’edat mitjana, durant la nostra guerra civil del segle quinzè, quan la Generalitat i el rei En Joan II s’enfrontaven als camps de batalla pel poder de la nació, també es va viure una controvèrsia sobre la llibertat d’expressió. El governador de Catalunya, alarmat per les ferotges crítiques del populatxo, de la púrria, contra el sanguinari monarca, va consultar els diputats de la Generalitat, els consellers del Consell de Cent sobre la conveniència d’un càstig exemplar, edificant. La sentència va ser aquesta, que els catalans sempre “havien haüda la llenga en fancha alou de parlar de llurs reis e senyors e havien acostumat maldir d’aquells”.\nBarcelona abans de Manhattan\nLa primera gran experiència vertical de les ciutats


Disseny: Marcos Alfonso\nUn cop més arriba el final de curs i ho volem celebrar tal i com es mereix, amb una gran festa. Com ja és tradicional començarem amb la festa de l'escuma per estar ben fresquets durant tota la tarda. Tindrem inflables i atraccions i els nostres amics de Rvbicon ens tornaran a visitar amb els seus jocs d'estratègia. Com a novetat, aquest any comptem amb un taller de circ que ensenyarà a fer equilibris sobre una pilota, un cable, a fer malabars, caminar sobre xanques, ...\nI com sempre el nostre servei de bar, amb entrepans, creps, gelats, llaminadures, ...\nAcabarem la nit amb el nostre DJ de capçalera, DJ de Jose que ens farà ballar fins la mitjanit.\nPublicado por AMPA en 22:05


Detinguda una dona que conduïa en direcció contrària, beguda i amb el carnet de conduir retirat per la C-32 – Vilassar Ràdio\nDetinguda una dona que conduïa en direcció contrària, beguda i amb el carnet de conduir retirat per la C-32\nEls fets van passar a l’altura de a Vilassar de Mar i en el vehicle també hi havia la mare de la detinguda de 80 anys\nAgents dels Mossos d’Esquadra van detenir diumenge, 25 de setembre, una dona de 50 anys, nacionalitat espanyola i veïna de Vilassar de Mar per un delicte contra la seguretat viària. La dona va cometre els delictes de conducció temerària, conduir sota els efectes de l’alcohol i la pèrdua de vigència del permís de conduir.\nEls fets van succeir el mateix dia pels volts de les sis de la tarda quan nombroses trucades al 112 van informar que un vehicle estava circulant en sentit contrari per l’autopista C-32 a l’altura del punt quilomètric 100 a Vilassar de Mar. Els agents, un cop al lloc, van veure un vehicle circulant a molt poca velocitat, amb les llums d’emergència enceses i en contra direcció. Així mateix, la resta de vehicles intentaven esquivar-lo frenant i canviant bruscament de carril. Finalment el cotxe va ser interceptat i aturat al punt quilomètric 93.5.\nLa conductora, que anava acompanyada de la seva mare de 80 anys, presentava signes evidents d’haver pres begudes alcohòliques. Per aquesta raó se li van fer les proves d’alcoholèmia que van donar un resultat de 0.57 mg/l en aire aspirat. A més, no tenia el carnet de conduir vigent, per tant, davant d’aquests fets la conductora va quedar detinguda per un presumpte delicte contra la seguretat viària, alcoholèmia penal i per conduir sense el permís en vigor.\nLa detinguda va passar dilluns, 26 de setembre, a disposició judicial i el jutge va decretar la seva llibertat amb càrrecs.\nComet delictes de conducció temerària, conduir sota efectes de l’alcohol i pèrdua de vigència del permís de conduir https://t.co/uxqTOZiXWs pic.twitter.com/JaouKWz2Vf\n— Mossos (@mossos) 29 de septiembre de 2016\nNotícia anteriorCremats en dos incendis dos camions a Vilassar de Mar i quatre a Badalona\nSegüent notíciaDetingut l’autor d’una agressió a dos agents de la Policia Local


El Consorci de Promoció Turística presenta la ‘Guia de Turisme escolar del Maresme' i la 'Guia de la iaia al Maresme' als docents de la comarca | Costa de Barcelona Maresme\nEl Consorci de Promoció Turística presenta la ‘Guia de Turisme escolar del Maresme' i la 'Guia de la iaia al Maresme' als docents de la comarca\nL’acte va fer-se ahir a la tarda al Museu de l’Estampació de Premià de Mar i va comptar amb la presència de nombrosos representants del docents maresmencs.\nLa presentació de les dues guies va anar a càrrec de tècniques del Consorci i es va adreçar a caps d’estudi i coordinadors de centres escolars. Durant una sessió de dues hores, es van donar a conèixer la Guia escolar del Maresme i la Guia de la iaia del Maresme. D’altra banda, la jornada va comptar amb una activitat d’escape room pensada pel món de l’ensenyament en clau didàctica, que va realitzar l’empresa especialitzada Escape Room Barcelona.\nGuies didàctiques per conèixer el territori\nLa Guia de Turisme escolar del Maresme proposa als docents activitats per a Educació infantil, Primària, Secundària, Batxillerat i cicles formatius del curs 2020-2021. Entre d’altres, propostes lúdiques, el coneixement de museus i centres d’interpretació, arxius històrics, rutes escolars de natura, visites a explotacions agrícoles, parcs urbans i àrees d’esbarjo, albergs i cases de colònies.\nLa guia es pot descarregar a: https://www.costadebarcelonamaresme.cat/guiaescolar\nPer la seva banda, la Guia de la iaia del Maresme recull, en 10 rutes, nombroses propostes perquè els infants descobreixin la riquesa turística de la comarca. En clau didàctica i alhora divertida, es pot acompanyar a la iaia i al seu inseparable amic Picolet en un recorregut pels racons del Maresme. La guia, impresa en català-anglès, permet descobrir i jugar a l’hora. S’hi pot trobar informació sobre llocs d’interès turístic al Maresme, enigmes, tresors i propostes divertides que mantindran l’interès dels exploradors més joves en tot moment. Per obtenir-la cal contactar amb el Consorci de Promoció Turística Costa del Maresme.


Imatge de pares i mares esperant a la sortida del centre el passat 5 d'abril.\nl'UMPA del centre fa servir Twitter per publicar els cotxes que hi aparquen malgrat ser zona de vianants i per reclamar l'actuació municipal\nActualitzada 07/04/2017 a les 11:19\nLa Unió de Mares i Pares d'Alumnes Escola Pau Delclòs fa força anys, en concret des del 2011, que aprofita la 'modernitat' de les xarxes socials per a compartir informació sobre la seva activitat o les de l'escola que afecten els alumnes i els mateixos pares.\nA Facebook es comparteixen menús escolars, programes de casals d'estiu, notícies de les assemblees de l'UMPA.... En definitiva, utilitza Facebook com una eina col·laborativa i participativa.\nPerò tot just fa uns mesos, l'UMPA va incorporar a la seva 'teranyina' social un compte de Twitter (@Umpapdclos) que va néixer amb un objectiu molt definit i que es fa evident les poc més de 210 piulades que hi ha realitzat des del setembre del 2016.\nLa gran majoria dels missatges tenen la funció de denunciar la problemàtica, endèmica consideren els pares, dels vehicles mal aparcats durant les hores d'entrada i sortida —recollida— dels nens al centre escolar.\nL'Escola Pau Delclòs té l'accés principal ubicat al carrer Méndez Núñez, que és de vianants, tot i que es permet la circulació per permetre l'accés de vehicles a diversos aparcaments particular i també per a poder realitzar tasques de càrrega i descàrrega als comerços de la zona.\nGran part del problema rau precisament en aquests horaris de càrrega i descàrrega.\nEl Twitter de l'UMPA del Pau Declòs és ple d'imatges i vídeos, denunciant els vehicles estacionats o circulant durant la presència més gran de pares i nens al carrer. El compte serveix, també, per a interpel·lar aquells organismes o polítics que tenen possibilitat d'actuar sobre el problema. Així, el més habitual és veure com s'assenyala a @TGNMobilitat @TGNAjuntament @begofloria en els missatges publicats.\nEl compte també recull (retuita) missatges d'altres tuitaires, pares i mares, o no, que fan referencia a les dificultats que es fan evidents al carrer durant la sortida o entrada dels escolars. Un dels més recents és el missatge de Jordi Anguera @jorangsub que etiquetava a @TGNAjuntament, que va acabar responent. «Fa temps que s'hi estan fent gestions de tota mena. És un cas complicat.». Una resposta que ha merescut comentaris de resposta força negatius.\nLes respostes municipals per mitjà dels perfils oficials han estat diverses: demanant que es comuniqui directament amb la regidora o assenyalant que es passa notificació a la Guàrdia Urbana. De la lectura global, però, se n'extreu la poca capacitat de maniobra d'aquests perfils a l'hora de donar resposta als ciutadans, tot i que han estat creats, també, perquè els tarragonins els interpel·lin.\nDels 215 missatges totals n'hi ha en el qual es reconeix que, en una ocasió, va aparèixer la policia local o una resposta de Font Vella, assenyalant que ells no disposen de flota pròpia de vehicles (és a dir, que la culpa del cotxe comercial de la marca, mal aparcat, és del distribuïdor de la zona).\nDesprés de vuit mesos de 'lluita' utilitzant piulades com a arma la batalla, els pares i mares, no l'han guanyada, però no desisteixen.\nPotser és més important la comoditat dels bars q la seguretat durant la sortida de l'escola.@TGNMobilitat @TGNAjuntament @begofloria pic.twitter.com/SEOqi1rdDw\n— Umpa Pau Delclòs (@Umpapdclos) 5 d’abril de 2017\nLa història interminable! No hi ha GU i ens planten els camions a la porta de l'escola @TGNMobilitat @TGNAjuntament @begofloria pic.twitter.com/2AJ2WCBXqj\nAra també tenim parada de taxis! Perquè ens falta l'aigua si no ens aparca un creuer a la porta del cole. @TGNMobilitat @TGNAjuntament pic.twitter.com/uxbQvjwn6p\n— Umpa Pau Delclòs (@Umpapdclos) 28 de març de 2017\nEntrada avui a les 15h, mentre la Guàrdia Urbana està estudiant noves mesures i @TGNMobilitat @TGNAjuntament suporten les nostres queixes pic.twitter.com/bRTBb4skoc\n— Umpa Pau Delclòs (@Umpapdclos) 16 de març de 2017\nEl pan nuestro de cada dia!@tgnmobilitat @tgnajuntament ja sols falta que ens aconselleu resar per a trobar una solució. pic.twitter.com/wfgUeFqoN3\nQuè hi ha del compromís de la Guàrdia Urbana? Ja no ve i les últimes vegades ni esperava a q acabes la sortida. @TGNMobilitat @TGNAjuntament pic.twitter.com/vtMVa6Zgmt\n— Umpa Pau Delclòs (@Umpapdclos) 8 de març de 2017\nNo ens posen un agent durant entrades i sortides perquè és un carrer sense circulació @TGNMobilitat @TGNAjuntament pic.twitter.com/iB5lBswHnR\n— Umpa Pau Delclòs (@Umpapdclos) 21 de setembre de 2016


Preu: 393.750 €\nReferència: ZH11604 3 hab. 138 m2 0\nEnvia DESTACAT 12911 al 888. (cost del SMS: 10.00€ + canon)\nAquest àtic duplex amb una superfície de 138 m² , aquest àtic disposa de 3 habitacions. Aquestes estan situades a la part superior, l’habitació de matrimoni és bastant espaiosa, amb una suite que és força ample i disposa d’una banyera d’hidromassatge. Totes les habitacions es troben en la planta superior, i tenen sostres molt alts que la sensació d’amplitud. En la part posterior de la casa es troben les altres dues habitacions amb armaris encastats. Hi ha una que disposa de balcó que dona vistes a la muntanya la qual cosa fa que estigui en contacte amb la natura. La part inferior té un gran saló-menjador ideal per a aquelles famílies que els encanten els espais amplis. A més, disposa d’una xemeneia que s’encaixa perfectament amb l’estil rústic de la casa que li dona un toc proper fent que el seu entorn sigui més càlid. Cal indicar que, en aquesta mateixa planta, hi trobarà un bany de cortesía just al rebedor de l’habitatge. La cuina ofereix un ampli espai de treball degut a la seva amplitud que li proporcionarà comoditat a l’hora de cuinar. Just al costat trobem un ampli safareig/rebost, que li dona l’avantatge de tenir-lo a prop per a fer qualsevol de les seves tasques. Disposa de pàrquing i traster.


Albergue Rural Mayorazgo Canete Espanya - Ofertes d'hotels amb els MILLORS DESCOMPTES EN LÍNIA\nCamino Chorreadero s/n, Canete, Canete, Espanya, 16300 - Veure al mapa\nConvenientment situat a Canete, Albergue Rural Mayorazgo és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Albergue Rural Mayorazgo, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes, habitació familiar, instal.lacions de barbacoa, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió LCD/pantalla de plasma, cuina americana, nevera, forn microones a cada habitació. Durant el dia podeu gaudir de l'atmòsfera relaxant de parc infantil, jardí, sala de jocs. Sigui quin sigui el motiu del seu viatge, Albergue Rural Mayorazgo és una selecció idònia per a la vostra estada a Canete.


Bitllets de ferri Marsella a Orà, compara horaris i preus\nInici / Àfrica / Algèria / Orà / Ferri Marsella a Orà\nMarsella - Orà és una de les nostres rutes més freqüentades, sovint no queden places durant les temporades altes\nAlternatives de ferri Marsella a Orà\nMarsella a Béjaïa\nMarsella a Alger\nMarsella a Skikda\nPer a més informació, visita la nostra pàgina de Ferris de França a Algèria.\nNavilieres Marsella - Orà\nFerri Marsella a Orà\nLa ruta de ferri Marsella Orà connecta França amb Algèria. Actualment només hi ha 1 companyia que opera aquest servei de ferri, Algerie Ferries. La travessia opera fins a 1 vegades cada setmana i triga des de 28 hores.\nLa durada i freqüència de les travessies Marsella Orà pot variar segons l'estació de l'any, així que recomanem que comprovis la informació més actualitzada.\nLa ciutat portuària de Marsella es troba a la costa mediterrània del sud de França. És la segona ciutat més gran de França, i el port comercial més gran. L’avinguda principal s’estén cap a l’est des del Port Vell fins al barri Reformes. A l’entrada al Port Vell hi ha dues fortaleses molt grans, la fortalesa Saint Nicholas, al sud, i la fortalesa Saint Jean, al nord. L’arxipèlag Frioul es troba a la badia de Marsella i comprèn quatre illes. En una de les illes hi ha el Château d’If, famós per haver aparegut a la novel·la de Dumas, El comte de Montecristo. El centre de la ciutat té diverses parts només per a vianants, entre les quals destaquen els carrers de Rue St Ferreol; Cours Julien, a prop del conservatori de música; Cours Honoré-d’Estienne-d’Orves, a prop del Port Vell, i la zona al voltant de l’Hôtel de Ville.\nQuatre companyies de ferri operen rutes des de Marsella amb serveis regulars a Còrsega, Sardenya, Algèria i Tunísia. Hi ha quatre terminals diferents, totes situades al barri de les “gares maritimes sud” (terminals del sud). Les terminals nacionals 1 i 2 operen a i des de Còsega i Sardenyam mentres que les terminals internacionals 3 i 4 operen a i des de Algèria i Tunísia.


El PSOE s'arromanga per trencar el marc que demonitza el diàleg amb l'independentisme | NacióDigital\nper Sara González , 5 de desembre de 2019 a les 20:00 |\nNo es tracta només d'arribar a un acord per a la investidura, sinó també que l'entesa qualli en l'opinió pública. Sobretot perquè, un cop es formi govern, també caldrà treballar per a la seva estabilitat. El PSOE afronta aquestes setmanes una paradoxa: la de dialogar amb qui durant la campanya electoral negava com a peça vàlida per apuntalar la Moncloa. "No volem un govern que depengui dels independentistes", va repetir per activa i per passiva. Ara, però, per necessitat aritmètica, té converses avançades amb ERC i dialoga també amb Junts per Catalunya (JxCat) per a una abstenció que és vital per a l'elecció de Pedro Sánchez. Tot plegat, enmig d'una olla a pressió en la qual PP, Ciutadans i Vox l'acusen de negociar amb "delinqüents".\nD'aquí ve que, durant les converses que mantenen els equips negociadors del PSOE i ERC, els socialistes insisteixin que necessiten canviar el "marc conceptual" en el qual s'han mogut fins ara. Els d'Oriol Junqueras s'han encarregat de recordar-los que sobre l'independentisme pesa la mà dura exhibida just després de la sentència en plena cursa electoral amb la dreta, una tensió que els socialistes necessiten desescalar en favor de l'entesa amb ERC. No només perquè els republicans tinguin al·licients per a l'abstenció, sinó perquè també Sánchez ha de justificar per què el diàleg amb l'independentisme és necessari si es pretén resoldre el conflicte.\nFer pedagogia del "diàleg entre diferents"\nNo és tasca senzilla. Especialment després de setmanes en què el PSOE va considerar "exemplar" el procés judicial que ha condemnat els líders independentistes, d'haver proposat mesures com la penalització del referèndum, d'haver impulsat un polèmic operatiu policial durant les protestes post-sentència marcades pels aldarulls i, fins i tot, la promoció de l'associació de l'independentisme amb la violència. De tot aquest llegat busquen ara distanciar-se i fer pedagogia que, per resoldre un conflicte que admeten que és polític, l'única via és "el diàleg entre diferents" que la presidenta del Congrés, Meritxell Batet, va promoure en la sessió constitutiva de la cambra. Dit d'una altra manera: revertir la demonització de la interlocució amb l'independentisme que s'ha atiat des de la dreta i a la qual el PSOE es va supeditar en el seu intent d'aglutinar vots provinents de la desfeta de Ciutadans.\nÉs en aquest intent de capgirar el marc conceptual que ERC emmarca l'optimisme de Sánchez de donar l'acord pràcticament per fet i, al mateix temps, posar per davant la Constitució com a para-xoc a possibles crítiques internes i externes. Les declaracions han provocat malestar entre la direcció republicana, que assegura que declaracions com aquestes "allunyen" precisament l'entesa. Però més enllà de recriminar que no s'hagi mantingut la tònica de la discreció que han marcat fins ara les converses, els republicans no tenen cap intenció de suspendre la tercera trobada entre els equips negociadors, prevista pel dimarts que ve.\nEl govern espanyol en funcions s'ha afanyat a llimar asprors. La portaveu en funcions, Isabel Celáa, ha defensat que "l'optimisme construeix" i, una setmana més, no ha dit ni mitja paraula de portar al Tribunal Constitucional la resolució aprovada pels independentistes en resposta a la sentència de l'1-O i que fa referència a l'autoderminació.\nDefinicó dels instruments en la reunió de dimarts\nSotmesos també a pressions d'un sector de l'independentisme, la direcció d'ERC està convençuda que a hores d'ara són més aquells que advoquen per explorar la via del diàleg que no de l'escenari de confrontació. També que els costos de no intentar negociar una mesa a canvi de l'abstenció a la investidura serien majors que el desgast que es pugui pagar si es precipiten unes eleccions catalanes en els pròxims mesos. "Els que busquen la confrontació fan més soroll que els que volen el diàleg", resumeixen.\nD'aquesta tercera trobada entre el PSOE i ERC, que es produirà dimarts que ve i que encara no està tancat si serà a Madrid o a Barcelona, les dues parts esperen sortir-ne amb una definició més avançada de l'"instrument" que ha de servir per encarrilar políticament el conflicte. Els de Junqueras demanen una mesa de negociació per abordar exclusivament la resolució del conflicte, i els socialistes reclamen que el diàleg que es vehiculi a través de la comissió bilateral Estat-Generalitat. La solució salomònica per a la qual es treballa és la convivència entre els dos espais perquè ERC no els veu com a "incompatibles".\nEls de Junqueras demanen una mesa de negociació per abordar exclusivament la resolució del conflicte, i els socialistes reclamen que el diàleg que es vehiculi a través de la comissió bilateral Estat-Generalitat\nAixí doncs, la mesa de nova creació similar a la de Pedralbes seria entre governs per parlar del conflicte i a la bilateral es dirimirien qüestions competencials, inversions, decrets suspesos pel Tribunal Constitucional i, fins i tot, pressupostos. I és que, més enllà de la investidura, als socialistes els preocupa la continuïtat de la legislatura, on aprovar uns comptes -segueixen prorrogats els de Montoro- serà el motor indispensable perquè no torni a fer fallida.\nLa "bona voluntat" de dues parts que fan equilibris\nAl marge de les suspicàcies que les paraules de Sánchez han generat a ERC en les últimes hores, les dues parts han avançat prou com per no recular en la voluntat d'explorar l'entesa. "Hi ha bona voluntat per arribar a acords", ha dit aquest dijous José Luis Ábalos. I fonts dels republicans confirmen que des del principi van deixar clar que buscaven un diàleg "real" i un compromís per afrontar políticament el conflicte i que, per ara, han trobat reciprocitat.\nAl marge de les suspicàcies que les paraules de Sánchez han generat a ERC en les últimes hores, les dues parts han avançat prou com per no recular en la voluntat d'explorar l'entesa\nSánchez es reunirà la setmana que ve amb el rei i al carrer Calàbria descarten pràcticament que l'entesa pugui arribar abans del 22 de desembre. A partir d'aquesta data, haurà passat el congrés dels republicans i el Tribunal de Justícia de la Unió Europea haurà resolt sobre la immunitat de Junqueras. I a Ferraz l'únic que considerarien una "desgràcia" seria anar a terceres eleccions, amb la qual cosa estan disposats a acceptar que ERC necessita una mica més de temps. Per tant, les converses seguiran entre dues parts abocades a l'equilibrisme, amb un entorn no exempt d'hostilitats i que fixen la mirada endavant perquè, mirar avall, pot fer-los flaquejar davant les pressions pròpies.\nLes cròniques de NacióDigital, Política, ERC, PSOE, arromanga, nova legislatura, independentisme, diàleg, Pedro Sánchez, demonitza, marc, trencar


Situació: La Font, Pollensa\nEn un emplaçament excepcional, amb vistes a la vall que emmarca la Cala de Sant Vicenç, el projecte ha de resoldre la dificultat de la topografia existent. Es solucionen les trobades amb el terreny mitjançant bancals de pedra que contenen les terres i proporcionen una plataforma on situar l'habitatge. La idea de recorregut com a experiència arquitectònica, genera una successió dels espais que relacionen l'interior amb l'exterior de manera intensa, involucrant l'entorn rocós i les àmplies vistes. Les zones d'estar i cuina-menjador es relacionen a través d'un porxo que mitjançant uns finestrals corredissos permeten de manera flexible incorporar-se a aquests àmbits.\nEl volum de la planta primera acull els dormitoris, obrint-se a les vistes. La ventilació creuada, captació d'energia solar passiva, i una coberta dissenyada amb paviment flotant, que permet una bona ventilació, són solucions que s'han tingut en compte per a una òptima eficiència energètica.


TV3 dedica "Llegir, una cita amb la vida" al centenari del naixement de Capmany, Pedrolo, Abelló i Panikkar\nA partir de demà, dimarts 15 de maig, i fins al dia 22, TV3 posarà en marxa una nova acció de la campanya "Llegir, una cita amb la vida", aquesta vegada coincidint amb el centenari del naixement de reconeguts autors. L'objectiu és donar suport a la lectura amb la difusió de cites literàries d'escriptors catalans.\n15/05/2018 - 09.31\nTV3 continua amb la campanya de suport a la lectura sota el lema "Llegir, una cita amb la vida", que va començar el 2017. En aquesta ocasió, la nova acció es farà amb motiu del centenari del naixement de Maria Aurèlia Capmany, Manuel de Pedrolo, Montserrat Abelló i Raimon Panikkar.\nIgual que en les accions anteriors de suport a la lectura, una de les iniciatives destacades de la campanya serà l'emissió, en forma de molinets de continuïtat, de cites literàries d'autors catalans. Tots els molinets, que acabaran amb el lema "Llegir, una cita amb la vida", esquitxaran la programació de TV3 la setmana que ve.\nL'espai "Més 3/24", que dirigeix i presenta Xavier Graset, també se sumarà a la cita durant aquests dies. A més, les frases dels autors escollits es distribuiran per les xarxes socials de TV3.\nLa campanya "Llegir, una cita amb la lectura" es fa amb la col·laboració de la Institució de les Lletres Catalanes, amb vocació de mantenir-se i créixer en la programació dels canals de Televisió de Catalunya.\nTot el que veus, tot el que vius, tot el que toques és ple de literatura.\nDietari de prudències,1982\n[1918  1990]\nDarrers diaris inèdits, 1992\nveus que es perden\nNomés un cor pur pot permetre's ser espontani.\nMística, plenitud de Vida, 2009


Conviure amb l’Alzheimer | Ràdio i Televisió El Vendrell\nInici Notícies Societat Conviure amb l’Alzheimer\nUn concert de Les Gralles del Baix Penedès a la residència d’avis La Muntanyeta inaugura aquest dijous els actes al Vendrell entorn el Dia Mundial de l’Alzheimer. La jornada del 21 de setembre es dedica a conscienciar sobre la principal causa de demència entre la gent gran i promoure’n la prevenció. Es calcula que a Catalunya 44.000 persones tenen Alzheimer, encara que no totes han estat diagnosticades. Avui hem volgut aprofundir en com aquesta malaltia canvia la vida a qui la pateix i el seu entorn.\nArticle anteriorDetingut un conductor sense carnet després d’una persecució policial\nArticle següentRoben dues gerres del pas de la Verge de la Hermandad\nLes residències d’avis entren a la fase 1 sense canvis però amb la perspectiva d’introduir-ne aviat\nMor un altre home amb positiu per coronavirus a la Residència La Muntanyeta\nContinuen fent tests de coronavirus a la residència d’avis La Muntanyeta


Empat 'in extremis' de l'Igualada | Futfem.cat\nEl partit més singular de la jornada ha estat el 5-5 entre l'Igualada i l'Europa, en què les anoienques han empatat als instants finals. El Levante Las Planas ha superat l'Atlético Baleares (0-2) i es manté líder. El Riudoms ha golejat a un Pallejà ensorrat a la classificació (0-4). El Vic ha perdut davant el Son Sardina (1-0) i li cedeix a les mallorquines la quarta plaça. El Terrassa no ha pogut sortir del descens després de sumar un punt davant el Zaragoza B (1-1). Finalment, el Huesca ha superat al Collerense B, que veu com matemàticament perd la categoria. Aquesta jornada també ha estat afectada pels partits ajornats, el Girona-Pardinyes no s'ha pogut disputar. Les gironines amb 19 punts es mantenen antepenúltimes i les lleidatanes amb 34, setenes. L'equip que ha descansat aquesta jornada és el Sant Gabriel que amb 47 punts es manté segon, amb dos partits menys que el líder.\nEl partit més boig de la jornada l'han protagonitzat Igualada i Europa (5-5). Al primer minut de joc Ariadna Ramos ha avançat les anoienques. Vint minuts més tard, Maria Abad ha igualat el marcador. Poc després, Ariadna Ramos ha tornat a situar per davant al conjunt igualadí. Al 31', Pili Porta ha fet el segon de les escapulades. Marina Salanova, al minut 37, des dels onze metres ha tornat a ampliar distàncies per al combinat blau. Un minut abans del descans, Maria Abad ha fet el 3-3. A la represa, Andrea Porta ha situat per primer cop les gracienques per davant al marcador. Mitja hora després, Laura Fernández ampliava l'avantatge de les barcelonines al marcador amb el cinquè. A quatre minuts pel final, Jana Marimon ha escurçat la distància i un minut abans del xiulet, Marina Salanova ha situat el 5-5 definitiu. Amb aquest empat, les anoienques es mantenen a un punt del descens, i sumen 26 punts i una dinàmica d'onze jornades sense vèncer. Les de Fran Güells, en canvi, amb 35 són sisenes.\nEl Levante tenia un duel complicat davant el tercer classificat, l'Atlético Baleares, que a la primera volta se li va escapar la victòria (1-3). No obstant això, les catalanes s'han tret l'espina aconseguint un 0-2. S'ha avançat el conjunt planenc per mitjà de Yosse González quan faltaven dos minuts per la mitja part. Ja a les acaballes del partit, Akane Kuwahara, ha fet el segon segellant la victòria del combinat del Baix Llobregat. Amb aquesta victòria, les de Ferran Cabello es mantenen líders amb 52 punts mentre que les atlètiques amb 36 segueixen terceres.\nEl Riudoms veu com cada vegada es consoliden les seves opcions de salvació, aquesta vegada ha golejat un Pallejà amb poques opcions (0-4). A deu minuts pel descans Joana Roig ha avançat a les riudomenques. Al 52' Julia Vernet ha fet el segon. El tercer l'ha signat Marta Liria 'Lilo' al 63' i finalment al 69' Joana Roig ha fet el quart i definitiu. Amb aquesta victòria les del Baix Camp, amb 30 punts, escalen a la novena plaça. Per la seva banda, el quadre roig-i-negre amb 13 punts no es mou de la penúltima plaça.\nEl Vic Riuprimer tenia una bona oportunitat per seguir a la zona alta davant el Son Sardina, però s'han vist superades per la mínima pel quadre mallorquí (1-0). Un solitari gol d'Elena Montané ha fet que els tres punts es quedessin a la localitat mallorquina. Amb aquest resultat, les groc-i-negres passen per davant les vigatanes a la classificació, amb 39 punts són quartes, mentre que amb 37 el Vic és cinquè.\nEl Terrassa s'ha hagut de conformar amb un punt de la seva visita al Zaragoza B (1-1). A l'equador de la primera part, Laura Caballero ha avançat a les egarenques, però cinc minuts després de la represa, Elena Valej ha situat les taules al marcador. Aquest punt fa que les de Joan Bacardit en sumin 25, i no poden abandonar la dotzena plaça, en zona de descens. Per la seva banda, les aragoneses sumen 31 punts i se situen vuitenes.\nEl Huesca ha superat al Collerense B i deixa a les mallorquines matemàticament descendides (1-2). Després d'un quart d'hora de joc, Lydia Ardanaz ha situat el primer de les aragoneses. Al cap de quatre minuts, Daiana Domeniconi ha fet el segon. A quatre minuts pel xiulet final, Maria Juan ha retallat distàncies, però no ha pogut evitar la desfeta. Amb aquesta derrota, el filial mallorquí no abandona la darrera posició amb 12 punts. Per la seva banda, el combinat blaugrana suma 28 punts i se situa desè.